La línia dura contra l’independentisme s’imposa i la fiscalia acusa de rebel·lió, malversació i desobediència els presos polítics. Per a Oriol Junqueras demana 25 anys de presó i d’inhabilitació; per a Carme Forcadell, Jordi Cuixart i Jordi Sànchez, 17 anys de presó i d’inhabilitació, i per a Rull, Turull, Romeva, Forn i Bassa, 16 anys de presó i d’inhabilitació.

Vegeu el conjunt de les acusacions que ha enviat la fiscalia:

Per a la resta de membres del govern de Puigdemont —Carles Mundó, Santi Vila i Meritxell Borràs—, que estan en llibertat provisional, la fiscalia demana 7 anys per malversació i desobediència. D’altra banda, en el cas dels membres de la mesa del parlament i l’ex-diputada de la CUP Mireia Boya, se sol·licita una multa de 30.000 euros per desobediència. En total, les penes sol·licitades per als divuit processats al Tribunal Suprem ascendeixen a 177 anys de presó.

A més, la fiscalia també va un pas més enllà i acusa també de rebel·lió l’ex-cúpula dels Mossos d’Esquadra, per més que la jutgessa Carmen Lamela els processés per sedició. Per a Trapero, la fiscalia demana 11 anys de presó començant pel major Josep Lluís Trapero, i per a l’ex-director dels Mossos Pere Soler i l’ex-director general d’Interior César Puig. Per a la intendent Teresa Laplana demana 4 anys de presó.

https://www.vilaweb.cat/noticies/la-fiscalia-espanyola-acusa-de-rebellio-els-presos-politics-i-demana-fins-a-25-anys-per-a-junqueras/